
PATVIRTINTA
Šilutės rajono savivaldybės tarybos
2026 m.             d. sprendimu Nr.


VALSTYBINĖS ŽEMĖS NUOMOS SUTARČIŲ NUTRAUKIMO IR TEISĖTAI PASTATYTŲ STATINIŲ BEI ĮRENGINIŲ IŠPIRKIMO ŠILUTĖS RAJONO
SAVIVALDYBĖS NUOSAVYBĖN TVARKOS APRAŠAS

I SKYRIUS
BENDROSIOS NUOSTATOS

1. [bookmark: part_d4baf697d9cd4d4cabc441ba465454cc][bookmark: part_a53d2780ba254583b96b65b065c68922]Valstybinės žemės nuomos sutarčių nutraukimo ir teisėtai pastatytų statinių bei įrenginių išpirkimo Šilutės rajono savivaldybės (toliau – Savivaldybės) nuosavybėn tvarkos aprašas (toliau – Aprašas) nustato tvarką, pagal kurią:
1.1. [bookmark: part_4338d7209c32439a9ae4fadf6e7c2e4f]Savivaldybės meras potvarkiu nutraukia valstybinės žemės nuomos sutartis, kai panaikinamas energetikos bendrijos statusas arba ji nevykdo veiklos Lietuvos Respublikos žemės įstatymo 9 straipsnio 17 dalies 5 punkte nustatytiems tikslams įgyvendinti ir, gavusi patikėtinio įspėjimą, per 3 mėnesius pažeidimo nepašalina;
1.2. Savivaldybė išperka energetikos bendrijų valstybinėje žemėje teisėtai pastatytus statinius ir (ar) įrenginius, vadovaudamasi šiame Apraše nustatyta procedūra.
2. [bookmark: part_f2f373b6d8af48079c85f9c6b7ba2459][bookmark: part_682b5aaf58f74845af38b2c3f1a666f4]Apraše vartojamos sąvokos atitinka sąvokas, vartojamas Lietuvos Respublikos žemės įstatyme, Lietuvos Respublikos privalomojo turto ir verslo vertinimo įstatyme ir Lietuvos Respublikos statybos įstatyme.
3. Aprašas taikomas tik tais atvejais, kai:
3.1 [bookmark: part_9ba09d2e69ee4885b5aa230be1d04251][bookmark: part_254cb87737214ce7a654c9e05673e056]. Valstybinės žemės nuomos sutartis nutraukiama pagal Lietuvos Respublikos žemės įstatymo 9 straipsnio 17 dalies 5 punktą.
3.2 . Išperkami teisėtai pastatyti energetikos bendrijų statiniai ar įrenginiai, kurių nuosavybės teisė įregistruota Nekilnojamojo turto registre.

II SKYRIUS 
VALSTYBINĖS ŽEMĖS NUOMOS SUTARČIŲ NUTRAUKIMO PROCEDŪROS

4. Valstybinės žemės nuomos sutartis turi būti nutraukiama prieš terminą valstybinės žemės nuomotojo reikalavimu, jeigu:
4.1. Valstybinės žemės nuomininkui panaikinamas energetikos bendrijos statusas;
4.2. Energetikos bendrijos pagrindinė paskirtis nėra plėtoti energijos iš atsinaujinančių energijos išteklių gamybos įrenginius, mažinant energijos nepriteklių ir (ar) teikti naudą pažeidžiamiems vartotojams;
4.3. Steigimo dokumentuose nurodytas tikslas nėra:
4.3.1.  Teikti aplinkos, ekonominę arba socialinę visuomeninę naudą savo dalyviams ar tą naudą teikti vietose, kuriose jis vykdo veiklą, ir jo pagrindinis tikslas nėra siekti pelno, kai juridinis asmuo yra įgijęs atsinaujinančių išteklių energijos bendrijos statusą;
4.3.2. Teikti aplinkos, ekonominę arba socialinę visuomeninę naudą savo dalininkams, nariams ar dalyviams ar tą naudą teikti vietose, kuriose ji vykdo veiklą, ir jos pagrindinis tikslas nėra pelno siekimas, kai juridinis asmuo įgijęs piliečių energetikos bendrijos statusą.
4.4. Savivaldybė nutraukia valstybinės žemės nuomos sutartis vadovaudamasi Lietuvos Respublikos žemės įstatymo 9 straipsnio 17 dalies 5 punktu, kai panaikinamas energetikos bendrijos statusas arba ji nevykdo veiklos, numatytos Lietuvos Respublikos žemės įstatymo 9 straipsnio 6 dalies 8 punkte nurodytiems tikslams įgyvendinti, ir per 3 mėn. nuo valstybinės žemės patikėtinio įspėjimo gavimo dienos pažeidimų nepašalina. 
5. Savivaldybei inicijavus valstybinės žemės nuomos sutarties nutraukimą prieš terminą Aprašo 4 punkte nurodytais atvejais, valstybinės žemės nuomininkas moka padidintą valstybinės žemės nuomos mokestį, kuris taikomas nuo Savivaldybės įspėjimo apie sutarties nutraukimą dienos, kol nustatoma, kad valstybinės žemės nuomininkas pašalina pažeidimus, nurodytus Aprašo 4 punkte. Padidintas mokestis apskaičiuojamas pagal nekilnojamojo turto vertę, nustatytą taikant privalomąjį turto arba verslo vertinimą Privalomojo turto ir verslo vertinimo įstatyme nustatyta tvarka, ir didinamas 10 procentų. Privalomasis turto arba verslo vertinimas atliekamas, kai jis neatliktas arba buvo atliktas anksčiau kaip prieš 3 metus. Privalomasis turto arba verslo vertinimas atliekamas nuomotojo lėšomis, inicijavus valstybinės žemės nuomos sutarties nutraukimą. Valstybinės žemės sklypo (jo dalies) nuomininkui perleidus valstybiniame žemės sklype (jo dalyje) esančius statinius ir (ar) įrenginius, naujasis statinių ir (ar) įrenginių savininkas moka šioje dalyje nurodytą padidintą nuomos mokestį, kol nepašalinami pažeidimai, nurodyti šio Aprašo 4 punkte. Pašalinus pažeidimus, valstybinės žemės sklypo (jo dalies) nuomininkas turi kreiptis į Savivaldybę dėl nuomos sutarties pakeitimo.
III SKYRIUS
IŠPIRKIMO PROCEDŪROS INICIJAVIMAS

6. [bookmark: part_f02481ce426947d8a814631466b5a3f2]Sprendimą dėl statinių bei įrenginių išpirkimo procedūros inicijavimo priima Savivaldybės taryba, kai:
6.1. [bookmark: part_5bf0830777ff4e5a8d645a67e27d9e5d][bookmark: part_2ce7f64a3d164a0db32a4d726b48a285]Panaikinamas energetikos bendrijos statusas arba nustatoma, kad bendrija nevykdo veiklos Lietuvos Respublikos žemės įstatymo 9 straipsnio 6 dalies 8 punkte nurodytiems tikslams įgyvendinti ir praėjus 3 mėnesiams nuo valstybinės žemės patikėtinio įspėjimo gavimo dienos, kai pažeidimas nepašalinamas.
6.2. [bookmark: part_9eed627f43b64fd18481b51d646871d6]Savivaldybės mero potvarkiu nutraukiama valstybinės žemės, kurioje yra teisėtai pastatyti statiniai ar įrenginiai, nuomos sutartis, tačiau lieka neišspręstas šiame žemės sklype esančių statinių, įrenginių klausimas.
7.  Savivaldybės tarybos sprendime dėl statinio, įrenginio išpirkimo procedūros inicijavimo nurodoma:
7.1. [bookmark: part_4feb634f01e04bb7bd817a90bf0489cb][bookmark: part_fa9a2441b4a84fc19256915738a85c09]Sprendimo pagrindas.
7.2. [bookmark: part_30b2e4b91ae6499b8eb5f517b7e3ab79]Statinių ir įrenginių duomenys (pavadinimas, adresas, unikalus numeris, savininkas).
7.3. Savivaldybės skyrius, atsakingas už išpirkimo procedūros vykdymą.
8. [bookmark: part_ac41f15533ad444c957cc17e91800559][bookmark: part_55867dc273f14d23bf662285e45f5732]Apie priimtą Savivaldybės tarybos sprendimą Savivaldybės administracijos direktorius raštu informuoja statinių ir įrenginių savininką, o jei šie yra įkeisti ar nuomojami – taip pat kreditorius, nuomininkus ir kitus naudotojus.
9. [bookmark: part_b970a94a693848dc80118f66f239c327]Savivaldybės administracijos Ūkio skyrius, vadovaudamasis Savivaldybės tarybos sprendimu, inicijuoja statinių, įrenginių išpirkimą, vykdo statinių ir įrenginių išpirkimo procedūrą. Atlieka statinių patikrinimą vietoje ir surašo patikrinimo aktą.
10. [bookmark: part_c9723767443341c2b7ceb3a3fcbd0780]Patikrinimas vietoje atliekamas vadovaujantis Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 4–7 punktais. Patikrinimo metu surenkama informacija apie išperkamų statinių, įrenginių esamą būklę ir užpildomas patikrinimo aktas.
11. [bookmark: part_dbecee8a640c452089e4feeb79e07894]Kai valstybinės žemės sklype yra statinių, įrenginių, kurie neįregistruoti Nekilnojamojo turto registre, arba nustatoma, kad statinių, įrenginių patikrinimo akte užfiksuoti duomenys nesutampa su Nekilnojamojo turto registro ir Nekilnojamojo turto kadastro duomenimis, turi būti patikrinta, ar šie statiniai, įrenginiai pastatyti (rekonstruoti, remontuoti) teisėtai.
12. [bookmark: part_b77ebcef625b48ad84bda0a8ec34ee26]Statinių, įrenginių pastatymo (rekonstravimo, remontavimo) teisėtumas nustatomas pagal Lietuvos Respublikos statybos įstatymo ir Lietuvos Respublikos statybos įstatymo įgyvendinamųjų teisės aktų nuostatas vertinant statinių, įrenginių savininko (valstybinės žemės naudotojo) pateiktus dokumentus.
13. [bookmark: part_4f209bfec05144d28750e422af203744]Tais atvejais, kai Nekilnojamojo turto registro duomenys, statinių, įrenginių savininko, valstybinės žemės naudotojo pateikti dokumentai nepatvirtina, kad statiniai, įrenginiai pastatyti teisėtai, Savivaldybės administracija kreipiasi į Valstybinę teritorijų planavimo ir statybos inspekciją prie Aplinkos ministerijos. Valstybinė teritorijų planavimo ir statybos inspekcija, teikdama tarnybinę pagalbą, suteikia informaciją, ar konkrečiu atveju nustatyta savavališka statyba, taip pat atlieka statinių statybos teisėtumo patikrinimą Lietuvos Respublikos teritorijų planavimo ir statybos valstybinės priežiūros įstatymo nustatyta tvarka.
14. Jeigu nustatoma, kad statiniai ir (ar) įrenginiai pastatyti neteisėtai, Savivaldybės administracija parengia Savivaldybės tarybos sprendimo dėl išpirkimo procedūros nutraukimo projektą. Dėl neteisėtos statybos padarinių šalinimo sprendžiama Lietuvos Respublikos statybos įstatymo ir Lietuvos Respublikos teritorijų planavimo ir statybos valstybinės priežiūros įstatymo nustatyta tvarka.

IV SKYRIUS
VERTINIMO TVARKA

15. [bookmark: part_c465669aa8c74ceebfddb8574bc85599]Išperkant statinius ir įrenginius Savivaldybės nuosavybėn atlyginama jų rinkos vertė, apskaičiuota taikant Lietuvos Respublikos Privalomojo turto ir verslo vertinimo įstatyme nustatytą privalomąjį turto arba verslo vertinimą, atsižvelgiant tik į statinių ir įrenginių būklę ir nutraukiamos dėl išperkamų statinių, įrenginių sudarytos nuomos, panaudos sutartys bei atsiskaičius su kreditoriais išregistruojama išperkamiems statiniams, įrenginiams nustatyta hipoteka.
16. Savivaldybės administracijai surinkus išperkamų statinių ir įrenginių duomenis bei Aprašo nustatyta tvarka atlikus išperkamų statinių, įrenginių duomenų ir būklės patikrinimą vietoje, nustatoma išperkamų statinių vertė. 
17. Vertinimą atlieka Lietuvos Respublikos viešųjų pirkimų įstatymo nustatyta tvarka atrinktas nepriklausomas turto vertintojas.
18. [bookmark: part_4fcaeb05ee9246e49a44e03790c7bdf3]Išperkamų statinių ir įrenginių rinkos vertę nustato nepriklausomi turto vertintojai, atlikdami Lietuvos Respublikos Privalomojo turto ir verslo vertinimo įstatyme nustatytą privalomąjį turto arba verslo vertinimą, atsižvelgiant tik į statinių ir įrenginių būklę, buvusią įspėjimo dėl valstybinės žemės nuomos sutarties nutraukimo metu pagal statybai naudotų medžiagų ir statybos darbų vertes išpirkimo metu galiojančiomis kainomis.
19. Savivaldybės administracija sudaro sutartį su turto vertintojais ir sumoka už vertinimo paslaugas. 
[bookmark: part_aae2c5eb720c40779d4482c224bfdb1c]V SKYRIUS
IŠPIRKIMO SPRENDIMAS IR ATSISKAITYMO TVARKA
 
20. [bookmark: part_331bcaae21634c848e85754762ff5cd9]Gavęs turto vertinimo ataskaitą, Savivaldybės administracijos Ūkio skyrius parengia Savivaldybės tarybos sprendimo dėl statinių, įrenginių išpirkimo Savivaldybės nuosavybėn projektą. Sprendimo išpirkti statinius, įrenginius projektas per 5 darbo dienas nuo jo parengimo siunčiamas išperkamų statinių, įrenginių savininkui (savininkams), prašant pateikti banko sąskaitos numerį, į kurią bus pervedamas atlyginimas už išperkamus statinius, įrenginius. Jeigu išperkamų statinių, įrenginių savininkas iki statinių, įrenginių išpirkimo akto priėmimo duomenų apie banko sąskaitą nepateikia, atlyginimas už išperkamus statinius, įrenginius pervedamas į notaro, banko ar kitos kredito įstaigos depozitinę sąskaitą ir apie tai pranešama išperkamų statinių, įrenginių savininkui.
21. Jeigu išperkami statiniai, įrenginiai yra įkeisti, iki statinių, įrenginių išpirkimo akto priėmimo sudaromas rašytinis savivaldybės administracijos, statinių, įrenginių savininko ir kreditoriaus susitarimas, kuris yra sudėtinė statinių, įrenginių išpirkimo akto dalis. Jeigu pateikiamas rašytinis kreditoriaus sutikimas dėl įkeitimo (hipotekos) panaikinimo, susitarime turi būti aptarta, kokiomis sąlygomis statinių, įrenginių hipoteka yra panaikinama: kokiu būdu ir terminais padengiamas skolinis įsipareigojimas kreditoriui ir kokia tvarka ir terminais išregistruojama hipoteka. Jeigu kreditorius nesutinka su atlyginimo, numatyto jo reikalavimui patenkinti, dydžiu ir (ar) atsiskaitymo sąlygomis, statinių, įrenginių išpirkimo aktas nerengiamas. Tokiu atveju laikoma, kad tarp Savivaldybės ir kreditoriaus yra ginčas, kuris sprendžiamas Savivaldybei kreipiantis į teismą dėl atlyginimo už išperkamus statinius, įrenginius dydžio, mokėjimo terminų ir tvarkos nustatymo.
22. [bookmark: part_537cdba524e2445386ed0b331501e9e8]Savivaldybės tarybos sprendimo projekte dėl statinių, įrenginių išpirkimo nurodoma:
22.1. [bookmark: part_7f3f2e5b39f64b37985f957116f5b90d]Išperkamų statinių Nekilnojamojo turto registro ir kadastro duomenys (adresas, registro numeris, bendras plotas (pagalbinio ūkio statinių – užstatytas plotas), unikalus numeris, pavadinimas, pagrindinė naudojimo paskirtis);
22.2. [bookmark: part_28d18d729faa4997b47b844ac55ff1e8]Statinių, įrenginių savininko ir (ar) kito naudotojo, su kuriais prieš terminą bus nutraukiama statinių, įrenginių nuomos sutartis, vardas, pavardė arba juridinio asmens ar kitos užsienio organizacijos teisinė forma, pavadinimas, kodas;
22.3. [bookmark: part_48c20fd2124b48c8acdcf036f4a42c2b]Kreditoriaus, kurio naudai statiniai ar įrenginiai yra įkeisti, vardas, pavardė arba juridinio asmens ar kitos užsienio organizacijos teisinė forma, pavadinimas, kodas;
22.4. [bookmark: part_0bb1a4a2cf974c40a72d4ef1956458b9]Atlyginimo už išperkamus statinius, įrenginius dydis, mokėjimo terminas ir tvarka;
22.5. Protingas išsikėlimo iš išperkamų statinių, įrenginių terminas, kuris negali būti trumpesnis negu 1 mėnuo ir ilgesnis nei 3 mėnesiai, skaičiuojant nuo išpirkimo akto įsigaliojimo dienos. Konkretus terminas nustatomas pagal išperkamo statinio, įrenginio duomenis (plotą, paskirtį, statinyje vykdomą veiklą), atsižvelgiant į statinių, įrenginių savininko ir (ar) kito naudotojo pagrįstus argumentus dėl laiko, būtino išsikelti iš išperkamų statinių, įrenginių.
23. [bookmark: part_b3e4457523684cdab4c197f1382a3222][bookmark: part_772ce6a87e4549c9b729e3c588deb5c6][bookmark: part_6e64572cd75d420dbc931eec01defa90]Savivaldybės tarybos sprendimas dėl statinių, įrenginių išpirkimo per 5 darbo dienas nuo jo priėmimo išsiunčiamas išperkamų statinių, įrenginių savininkams, naudotojams.
24. Atlyginimas už išperkamus statinius, įrenginius sumokamas į išperkamų statinių, įrenginių savininko nurodytą sąskaitą per 30–90 dienų nuo statinių, įrenginių išpirkimo akto įsigaliojimo, kai statinių, įrenginių savininkas perduoda išperkamus statinius, įrenginius ir pasirašo perdavimo–priėmimo aktą. 
25. [bookmark: part_6b9bef80b4d7416f89fd215f23f2ab03]Jeigu išperkami statiniai ir įrenginiai yra įkeisti ir siekiant panaikinti įkeitimą (hipoteką) su kreditoriumi sudarytas susitarimas dėl įkeitimo (hipotekos) panaikinimo, su kreditoriumi atsiskaitoma susitarime nustatyta tvarka ir terminais. Kreditorius ne vėliau kaip per 10 darbo dienų nuo įsipareigojimų pagal susitarimą įvykdymo privalo pateikti Nekilnojamojo turto registro tvarkytojui prašymą išregistruoti įkeitimą (hipoteką).
26. Tarp išperkamų statinių savininko ir savivaldybės administracijos sudaromas statinių, įrenginių perdavimo–priėmimo aktas, kurio pagrindu išperkami statiniai, įrenginiai perduodami savivaldybės administracijai. 
27. Išperkamų statinių, įrenginių išpirkimo akto ir perdavimo–priėmimo akto pagrindu savivaldybės nuosavybėn išpirkti statiniai, įrenginiai registruojami Nekilnojamojo turto registre kaip Savivaldybės nuosavybė.
28. Nugriovus statinius, įrenginius, statiniai, įrenginiai išregistruojami iš Nekilnojamojo turto registro, o atlaisvintas valstybinės žemės sklypas teisės aktų nustatyta tvarka parduodamas ar išnuomojamas aukcione arba panaudojamas kitu teisės aktuose nustatytu būdu. 

VI SKYRIUS
GINČŲ SPRENDIMAS

29. [bookmark: part_55809f0ac9714fcba7ca3be4378046bd]Jeigu energetikos bendrijų statinių ar įrenginių savininkas atsisako sudaryti notarinę pirkimo–pardavimo sutartį, Savivaldybės administracija kreipiasi į teismą Lietuvos Respublikos civilinio proceso kodekso nustatyta tvarka.
30. [bookmark: part_4b371931d3ce4f3fbe0db51f80bff3e5]Ginčai dėl turto vertės sprendžiami Lietuvos Respublikos Lietuvos Respublikos Privalomojo turto ir verslo vertinimo įstatyme nustatyta tvarka.

[bookmark: part_62f0bf33845f4b3db1a7297460d85503]VII SKYRIUS
BAIGIAMOSIOS NUOSTATOS
 
31. [bookmark: part_67464d52625a431bb42ee23c23f2998a][bookmark: part_2404a4cef27e4d07bd47adb747af69bc]Asmens duomenų tvarkymas vykdomas laikantis 2016 m. balandžio 27 d. Europos Parlamento ir Tarybos reglamento (ES) 2016/679 (Bendrasis duomenų apsaugos reglamentas) bei Lietuvos Respublikos asmens duomenų teisinės apsaugos įstatymo reikalavimų. 
32. Valstybinės žemės nuomos sutarčių nutraukimo procedūrą organizuoja ir vykdo Savivaldybės administracijos Architektūros ir urbanistikos skyriaus Žemės valdymo poskyris.
33.  Savivaldybės tarybos sprendimų, susijusių su statinių ir įrenginių išpirkimo Savivaldybės nuosavybėn procedūra, projektus, taip pat kitus su šios procedūros įgyvendinimu susijusius dokumentus ir raštus rengia Savivaldybės administracijos Ūkio skyrius.
34. Tai, kas nereglamentuota Apraše, sprendžiama pagal galiojančius Lietuvos Respublikos teisės aktus.
35. Aprašas keičiamas, pildomas, pripažįstamas netekusiu galios Savivaldybės tarybos sprendimu.
___________________________________

